KINNITATUD

Võru Järve Kooli direktori

 2023.a. käskkirjaga nr 2

Võru Järve Kool

video jälgimissüsteemi kasutamise kord

1. Üldsätted
	1. Käesolevas korras määratakse kindlaks video jälgimissüsteemi kasutamise põhimõtted Võru Järve Kooli territooriumil aadressil: Liiva 12b, Võru linn.
	2. Vastutav töötleja on: Võru Järve Kool.
2. Video jälgimissüsteemi kasutamise eesmärk ja õiguslik alus:
	1. Video jälgimissüsteemi kasutatakse Võru Järve Kooli valduses oleva vara (sh andmed, andmete töötlemiseks kasutatavad vahendid), töötajate, klientide ning territooriumil viibivate isikute kaitseks.
	2. Kaamera kasutamise õiguslikuks aluseks on küberturvalisuse seadusest, avaliku teabe seadusest ja infosüsteemide kolmeastmelisest etalonturbe süsteemist (ISKE) tulenevate nõuete täitmine, eelkõige füüsilise turbe tagamine.
3. Video jälgimissüsteemi lühike kirjeldus
	1. Kasutatavad video jälgimissüsteemid koosnevad salvestusseadmest ja kaameratest.
		1. Välised turvakaamerad – võimaldavad vaadelda maja kõiki külgi õuest, kokku 10 kaamerat;
		2. Sisesed turvakaamerad – võimaldavad vaadelda maja koridore ja avatud ala, kokku 5 kaamerat.
4. Video jälgimissüsteemi abil kogutud andmete edastamine
	1. Võru Järve Kool edastab salvestisi ainult õigusrikkumise menetluses õigusrikkumist seaduse kohaselt menetleva asutuse nõudmisel salvestiste olemasolu korral.
	2. Andmesubjekt peab salvestisele juurdepääsuks esitama kirjaliku taotluse, märkides salvestisele juurdepääsu soovimise põhjuse ning aja ja koha, mille kohta ta salvestist näha soovib.
	3. Salvestise töötlejal on õigus jätta andmesubjekti taotlus rahuldamata ning mitte lubada salvestisele juurdepääsu, kui taotlejale ei ole võimalik näidata tema kohta kogutud andmeid nii, et need ei kahjustaks teiste isikute huve.
5. Juurdepääs jälgimissüsteemile ja salvestistele
	1. Juurdepääs jälgimissüsteemidele ja salvestistele on Võru Järve Kooli juhtkonnal.
	2. Talletatud salvestistest teeb vajalikud väljavõtted kooli direktor õigusrikkumise menetluses õigusrikkumist seaduse kohaselt menetleva asutuse nõudmisel.
6. Salvestiste säilitamine
	1. Võru Järve Kool kasutab salvesteid ülekirjutamisreziimis, 30 päeva möödumisel salvestub uus info üle vana info, millega vanemad salvestised kustuvad.
	2. Salvestist säilitatakse elektrooniliselt piiratud juurdepääsuga infosüsteemis ja valvatavas ruumis.
7. Video jälgimissüsteemi kasutamisest teavitamine
	1. Võru Järve Kool kasutatava video jälgimissüsteemi puhul on territooriumil ja maja välisuksel nähtavale kohale paigaldatud teabetahvel, millel on kaamera kujutis ja kiri „VIDEOVALVE”.